પોરબંદર અને છાયા પાલિકા હેઠળ આવતા અનેક વિસ્તારો માં પીવાના પાણી ની સમસ્યા વ્યાપક બની છે અને છાયાના સાંદીપની અને રાંઘાવાવ સહીત કેટલાક વિસ્તારોમાંતો મહિનાઓથી પીવાના પાણીનું વિતરણ ન થયું હોવાનું સ્થાનિકો જણાવી રહ્યા છે આથી હાલમાં એરપોર્ટ સહીતના વિસ્તારના લોકો પોરબંદરના નરસંગ ટેકરી પાસે આવેલ મુખ્ય પાઈપલાઈન નો એરવાલ્વ લીકેજ હાલતમાં છે ત્યાંથી દિવસ રાત પાણી ભરી રહ્યા છે અને અહી મોડી રાત્રી સુધી પુરુષો અને મહિલાઓ ની પાણી ભરવા માટે કતારો લાગે છે પીવાનું પાણી પૂરું પાડવામાં નિષ્ફ્ળ ગયેલી સરકારને પોરબંદર શહેર જિલ્લા કોંગ્રેસના મહામંત્રી લાખણશી ગોરાણીયાએ આડે હાથ લેતાં જણાવ્યું હતું કે ડેમો ભરવાના ગપગોળા છોડીને જનતાને પીવા માટે એક ગાગર પાણી તો આપો.